**SLO**

**SPIRIT Slovenija vabi slovenska podjetja v Planico na poslovni forum na temo obnova Ukrajine**

****

**SPIRIT Slovenija v sodelovanju z Inštitutom za strateške rešitve (ISR), Ministrstvom za gospodarstvo, turizem in šport ter Veleposlaništvom Ukrajine v Sloveniji organizira poslovni forum z naslovom:**

**“Ukraine’s Recovery: From Standing Strong to Moving Forward”.**

**Poslovni forum bo potekal v petek, 28. marca 2025, ob 9:30, v Nordijskem centru v Planici. Pridružite se nam na razpravi o priložnostih slovenskega gospodarstva pri sodelovanju v obnovitvenih projektih v Ukrajini.**

Obnova Ukrajine bo zahtevala tesno sodelovanje med državnimi institucijami in zasebnim sektorjem. Medtem ko Ukrajinci neomajno vztrajajo v svojem odporu, se že oblikujejo konkretni načrti za povojno okrevanje države. S podporo Evropske unije in drugih mednarodnih partnerjev postajajo ti načrti vse bolj uresničljivi.

Ukrajinska vlada je sprožila obsežne reforme za poenostavitev postopkov in zagotavljanje učinkovite rabe obnovitvenih sredstev, s čimer ustvarja privlačno investicijsko okolje. Hkrati Evropska komisija v luči ukrajinske poti proti članstvu v EU napoveduje obsežen sveženj podpornih ukrepov – od jamstev za zmanjšanje tveganj do nepovratnih sredstev in tehnične pomoči – ki bodo ključni za oblikovanje povojnega gospodarstva.

Udeleženci bodo imeli priložnost slišati mnenja priznanih ukrajinskih in slovenskih strokovnjakov ter se vključiti v razpravo o prihodnosti skupnega sodelovanja.

Dogodek bo potekal v angleškem jeziku.

Elektronska prijava je možna do vključno **torka, 25. marca 2025**, oziroma do zapolnitve prostih mest.

**PROGRAM**

***9:30 – 10:15***

***Pozdravni nagovori***

* **Tamara Zajec Balažič,** v. d. direktorice, SPIRIT Slovenija, javna agencija (tbc)
* **Tine Kračun,** direktor, ISR
* **Tanja Fajon**, podpredsednica vlade in ministrica za zunanje in evropske zadeve Republike Slovenije (tbc)
* **Matjaž Han**, minister za gospodarstvo Republike Slovenije
* **Yulia Svyrydenko,** prva podpredsednica vlade, ministrica za gospodarstvo Ukrajine (tbc)

***10:15 – 11:15*****1. *sklop: Kaj morate vedeti***

**Pravno in poslovno okolje**

Kako se prijaviti za poslovanje in kako zagotoviti naložbene priložnost

***Govorci:***

* **Gašper Jež,** specialist za neposredno financiranje, SID banka
* **Simon Savšek**, vodja predstavništva Skupine Evropske investicijske banke

**Upravljanje s tveganjem**

Iskanje pravega partnerja

***Govorci:***

* **Agencija za okrevanje Ukrajine / UkraineInvest**
* **Tomaž Mencin** – veleposlanik za pomoč pri obnovi Ukrajine, MZEZ
* **Vera Savchenko,** izvršna direktorica, mednarodna agencija BDO

***11:15 – 12:15******2. sklop: Kje začeti***

**Okrogla miza; Kje začeti?**

* **Miha Prebil,** direktor, Rem-power
* **Mihajlo Bizilia,** vodja fundacije Renovatsia
* **Andrej Tisnikar,** vodja projektov, Bijol
* **Space.si in Space Agency of Ukraine (online)**

**12:00-13:00**

**MREŽENJE IN PRILOŽNOST OSEBNEGA SVETOVANJA OD A DO Ž.**

**13:00**

Samopostrežno kosilo